CELEX: 32016R0038
Language: mt
Date: 2016-01-14 00:00:00
Title: Regolament ta' Implimentazzjoni tal-Kummissjoni (UE) 2016/38 tal-14 ta' Jannar 2016 li jemenda r-Regolament (KE) Nru 555/2008 fejn għandu x'jaqsam mal-limitu massimu tal-pagamenti akkont bil-quddiem b'appoġġ għall-investiment u l-innovazzjoni fil-kuntest tal-programmi nazzjonali ta' appoġġ fis-settur tal-inbid

16.1.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 11/1
               
            REGOLAMENT TA' IMPLIMENTAZZJONI TAL-KUMMISSJONI (UE) 2016/38
      tal-14 ta' Jannar 2016
      li jemenda r-Regolament (KE) Nru 555/2008 fejn għandu x'jaqsam mal-limitu massimu tal-pagamenti akkont bil-quddiem b'appoġġ għall-investiment u l-innovazzjoni fil-kuntest tal-programmi nazzjonali ta' appoġġ fis-settur tal-inbid
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikulari l-punti (b), u (f) tal-Artikolu 54 tiegħu,
      Billi:
      
                  (1)
               
               
                  L-Artikoli 19(2) u 20c(2) tar-Regolament tal-Kummissjoni (KE) Nru 555/2008 (2) jipprevedu d-dispożizzjonijiet dwar l-amministrazzjoni finanzjarja tal-appoġġ li jingħata għall-investiment u għall-innovazzjoni fil-kuntest tal-programmi nazzjonali ta' appoġġ fis-settur tal-inbid. Dawk id-dispożizzjonijiet jiffissaw il-limitu massimu tal-pagamenti akkont bil-quddiem għal 50 % għas-snin fiskali 2013, 2014 u 2015 rigward il-miżura dwar l-investimenti u għas-snin fiskali 2014 u 2015 rigward il-miżura dwar l-innovazzjoni. Din iż-żieda temporanja fuq il-limitu massimu ta' 20 % għandha tibqa' tapplika fl-2016 biex ittaffi l-implimentazzjoni ta' dawk il-miżuri fil-kuntest tal-qagħda finanzjarja mwiegħra li għadha teżisti f'ħafna Stati Membri.
               
            
                  (2)
               
               
                  Għaldaqstant ir-Regolment (KE) Nru 555/2008 għandu jiġi emendat skont dan.
               
            
                  (3)
               
               
                  Biex il-kundizzjonijiet rigward il-pagamenti akkont bil-quddiem stipulati għall-miżuri tal-investiment u tal-innovazzjoni jkomplu żgur kif inhuma u biex żgur ma ssir l-ebda diskriminazzjoni fost il-benefiċjarji, dan ir-Regolament għandu jibda japplika fl-1 ta' Jannar 2016.
               
            
                  (4)
               
               
                  Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,
               
            ADOTTAT DAN IR-REGOLAMENT:
      Artikolu 1
      Ir-Regolament (KE) Nru 555/2008 huwa emendat kif ġej:
      
                  (1)
               
               
                  Fl-Artikolu 19(2), it-tieni sottoparagrafu huwa sostitwit b'dan li ġej:
                  “L-ammont tal-pagamenti akkont bil-quddiem ma għandux jaqbeż l-20 % tal-għajnuna pubblika marbuta mal-investiment, u l-pagament tiegħu għandu jkun soġġett għall-istabbiliment ta' garanzija bankarja li tkun tikkorrispondi għal 110 % tal-ammont tal-pagament bil-quddiem. Madankollu, fil-każ ta' investimenti li dwarhom tittieħed id-deċiżjoni individwali biex jingħata l-appoġġ fis-snin finanzjarji 2013, 2014, 2015 jew 2016, l-ammont tal-pagamenti bil-quddiem jista' jitla' sa 50 % tal-għajnuna pubblika marbuta ma' dak l-investiment. Għall-finijiet tal-Artikolu 23 tar-Regolament ta' Delega tal-Kummissjoni (UE) Nru 907/2014 (*) l-obbligu għandu jkun li jintefaq l-ammont totali avvanzat fl-implimentazzjoni tal-operazzjoni kkonċernata sentejn wara li jkun sar il-pagament.
                  
                     (*)  Ir-Regolament ta' Delega tal-Kummissjoni (UE) Nru 907/2014 tal-11 ta' Marzu 2014 li jissupplimenta r-Regolament (UE) Nru 1306/2013 tal-Parlament Ewropew u tal-Kunsill rigward l-aġenziji tal-pagamenti u korpi oħra, il-ġestjoni finanzjarja, l-approvazzjoni tal-kontijiet, il-garanziji u l-użu tal-euro (ĠU L 255, 28.8.2014, p. 18).”"
						
               
            
                  (2)
               
               
                  Fl-Artikolu 20c(2), it-tieni sottoparagrafu huwa sostitwit b'dan li ġej:
                  “L-ammont tal-pagamenti bil-quddiem ma għandux jaqbeż l-20 % tal-għajnuna pubblika marbuta mal-investiment fl-innovazzjoni, u l-ħlas tiegħu għandu jkun soġġett għall-istabbilment ta' garanzija bankarja jew garanzija ekwivalenti li tkun tikkorrispondi għal 110 % tal-ammont avvanzat. Madankollu, fil-każ ta' investimenti fl-innovazzjoni li dwarhom tittieħed id-deċiżjoni individwali biex jingħata l-appoġġ fis-snin finanzjarji 2014, 2015 jew 2016, l-ammont tal-pagamenti bil-quddiem jista' jitla' sa 50 % tal-għajnuna pubblika marbuta ma' dak l-investiment. Għall-finijiet tal-Artikolu 23 tar-Regolament ta' Delega tal-Kummissjoni (UE) Nru 907/2014 l-obbligu għandu jkun li jintefaq l-ammont totali avvanzat fl-implimentazzjoni tal-operazzjoni kkonċernata sentejn wara li jkun sar il-pagament.”
               
            Artikolu 2
      Dħul fis-seħħ u applikazzjoni
      Dan ir-Regolament jidħol fis-seħħ l-għada tal-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      Japplika mill-1 ta' Jannar 2016.
      
         Dan ir-Regolament jorbot fl-intier tiegħu u japplika direttament fl-Istati Membri kollha.
         Magħmul fi Brussell, l-14 ta' Jannar 2016.
         
            
               Għall-Kummissjoni
            
            
               Il-President
            
            Jean-Claude JUNCKER
         
      
      
         (1)  ĠU L 347, 20.12.2013, p. 671.
      
         (2)  Ir-Regolament tal-Kummissjoni (KE) Nru 555/2008 tas-27 ta' Ġunju 2008 li jistabbilixxi regoli dettaljati għall-implimentazzjoni tar-Regolament tal-Kunsill (KE) Nru 479/2008 dwar l-organizzazzjoni komuni tas-suq tal-inbid fir-rigward ta' programmi ta' appoġġ, kummerċ ma' pajjiżi terzi, potenzjal tal-produzzjoni u kontrolli fis-settur tal-inbid (ĠU L 170, 30.6.2008, p. 1).